चिरंजीवी ने ब्लड डोनेट की अपील की; विवेक ने एक्सीडेंट को लापरवाही का नतीजा बताया
Odisha Balasore Train Accident  सलमान खान, अक्षय कुमार, चिरंजीवी, अल्लू अर्जुन, जूनियर एनटीआर और विवेक अग्निहोत्री ने इस घटना पर निराशा जाहिर की है। चिरंजीवी ने अपने सभी फैंस को ब्लड डोनेट करने की अपील की है
ओडिशा के बालासोर में शुक्रवार शाम 7 बजे एक भीषण ट्रेन हादसा हुआ। अभी तक की जो रिपोर्ट आई है उस हिसाब से तकरीबन 261 लोगों ने अपनी जान गंवा दी है। वहीं 900 से ज्यादा यात्री घायल हैं। इस घटना पर फिल्म इंडस्ट्री से जुड़े लोगों ने भी दुख व्यक्त किया है।
सलमान खान, अक्षय कुमार, चिरंजीवी, अल्लू अर्जुन, जूनियर एनटीआर और विवेक अग्निहोत्री ने इस घटना पर निराशा जाहिर की है। चिरंजीवी ने अपने सभी फैंस से ब्लड डोनेट करने की अपील की है। वहीं विवेक अग्निहोत्री ने इस एक्सीडेंट को लापरवाही का नतीजा करार दिया है।
इस घटना पर सेलिब्रिटीज के रिएक्शन देखिए..
सलमान ने लिखा- इस दुखद घटना के बारे में सुनकर बहुत दुख हुआ। भगवान मृतकों की आत्मा को शांति प्रदान करें। इस घटना में मारे गए लोगों के परिवार को भगवान दुख सहने की शक्ति प्रदान करें।
विवेक अग्निहोत्री ने ट्वीट कर लिखा- ये देखना दुखद होने के साथ-साथ शर्मनाक भी है। एक वक्त पर तीन ट्रेनें कैसे आ सकती हैं। इसका जवाब कौन देगा। मृतकों के परिवार वालों के प्रति गहरी संवेदना व्यक्त करता हूं।
साउथ के सुपरस्टार चिरंजीवी ने लिखा- उड़ीसा में हुई इस दुर्घटना से मैं पूरी तरह शॉक्ड हूं। मरने वालों के परिवारों पर क्या बीत रही होगी। लोगों की जिंदगी बचाने के लिए अब ब्लड यूनिट की जरूरत होगी। उस एरिया में मेरे जितने भी फैंस हैं, मैं उनसे अपील करता हूं कि वे जितना हो सके, घायलों की मदद करें। जरूरत पड़े तो ब्लड भी डोनेट करें।
अक्षय ने लिखा- ये खौफनाक मंजर देख कर दिल टूट गया है। इस दुर्घटना में घायल होने वाले सभी लोगों को जल्द से जल्द रिकवर होने का प्रार्थना करता हूं। जान गंवाने वाले सभी लोगों के परिवारों के साथ मेरी संवेदना है।
अल्लू अर्जुन और जूनियर एनटीआर ने भी इस भीषण घटना पर दुख जाहिर किया है।
कैसे हो गया इतना बड़ा हादसा?
इस घटना से जुड़ी तस्वीरें देख कर आंखों में पानी आ सकता है। एक साथ इतने लोगों की मौत पर पूरा देश मौन है। हालांकि ये घटना कैसे और क्यों हुई, ये भी जानना जरूरी है। ये हादसा ओडिशा के बालासोर के बहानगा बाजार स्टेशन के पास हुआ। रेलवे अधिकारियों ने बताया कि बहानगा बाजार स्टेशन के पास आउटर लाइन पर एक मालगाड़ी खड़ी थी।
हावड़ा से चेन्नई जा रही कोरोमंडल एक्सप्रेस यहां पटरी से उतर गई। तेज रफ्तार कोरोमंडल एक्सप्रेस का इंजन मालगाड़ी पर चढ़ गया। ट्रेन की बोगियां तीसरे ट्रैक पर जा गिरीं। तभी इस ट्रैक पर तेज रफ्तार से आ रही हावड़ा-बेंगलुरु दुरंतो ने कोरोमंडल एक्सप्रेस की बोगियों को टक्कर मार दी। मतलब एक साथ तीन ट्रेनें आपस में टकरा गईं।
इस घटना से जुड़ी ये खबर भी पढ़ें
​​​​​​​चश्मदीद बोले- लोग चीख रहे थे, कहीं किसी का हाथ पड़ा था तो कहीं पैर​​​​​​​
अंधेरा होने के कारण रोते-बिलखते लोग अपनों को तलाशते रहे। कुछ को धड़ मिला, तो सिर नहीं। लोग चीखते हुए अपनों के टुकड़े बटोरते दिखे। हालात ऐसे थे कि बोगियों में फंसे बच्चों और महिलाओं को कोच से बाहर निकालने के लिए सीढ़ी का सहारा लेना पड़ा। पूरी खबर पढ़ने के लिए यहां क्लिक करें